Vasvár Város Képviselő-testülete

**J e g y z ő k ö n y v**

**Vasvár Város Önkormányzata Képviselő-testülete 2016. április 7-én megtartott rendkívüli üléséről.**

**Határozatok:**

**115.** Vasvár Városfejlesztési Nonprofit Kft pályázati szándékának támogatása és az általa kötendő szerződések jóváhagyása

**116.** Pályázat benyújtása a „Településképet meghatározó épületek külső rekonstrukciója, többfunkciós közösségi tér létrehozása, fejlesztése, energetikai korszerűsítés” című pályázatra

**117.** Pályázat benyújtása a „Vasvár központú agglomeráció szennyvíztisztító telepének fejlesztése és szennyvízhálózatának bővítése” című pályázatra

**118.** Önkormányzati Tűzoltóság Vasvár anyagi támogatása

Vasvár Város Képviselő-testülete

**J e g y z ő k ö n y v**

**Készült** Vasvár Város Önkormányzata Képviselő-testülete 2016. április 7-én megtartott rendkívüli üléséről.

**Az ülés helye:** Városháza nagyterme

**Jelen voltak:** Tóth Balázs polgármester, Dr. Pataky Pál, Dr. Fabók Tibor, Unger József és Gergye Rezső képviselők (5 fő)

**Távolmaradását előre bejelentette:** Sejber Mihály alpolgármester és Galambos István tanácsnok (2 fő)

**Tanácskozási joggal jelen voltak:**

Dr. Ódor Ildikó jegyző,

Pálláné Dr. Lakics Erika aljegyző,

Kónya Emília és Varga Zoltán osztályvezetők

**Tóth Balázs polgármester** köszöntötte a megjelenteket. Megállapította, hogy a képviselő-testület határozatképes, az ülést megnyitotta. Javasolta a meghívóban szereplő napirend megtárgyalását.

Képviselő-testület a napirend megtárgyalásával 5 igen szavazattal – ellenszavazat és tartózkodás nélkül – egyhangúlag egyetértett, majd az alábbi sorrend szerint jóváhagyta azt:

* 1. Előterjesztés a Vasvár Városfejlesztési Nonprofit Kft pályázati szándékának támogatására és az általa kötendő szerződések jóváhagyására

Előadó: TÓTH BALÁZS polgármester

* 1. Előterjesztés pályázat benyújtására a következő felhívásra: Településképet meghatározó épületek külső rekonstrukciója, többfunkciós közösségi tér létrehozása, fejlesztése, energetikai korszerűsítés (kódszáma: VP-6-7.4.1.1.-16)

Előadó: TÓTH BALÁZS polgármester

* 1. Előterjesztés Vasvár Város Önkormányzata „Vasvár központú agglomeráció szennyvíztisztító telepének fejlesztése és szennyvízhálózatának bővítése” című pályázathoz

Előadó: TÓTH BALÁZS polgármester

* 1. Önkormányzati Tűzoltóság Vasvár anyagi támogatása

Előadó: TÓTH BALÁZS polgármester

1. **napirendi pont:**

**Előterjesztés a Vasvár Városfejlesztési Nonprofit Kft pályázati szándékának támogatására és az általa kötendő szerződések jóváhagyására**

**Tóth Balázs polgármester** elmondta, hogy a Vasvári Városfejlesztési Nonprofit Kft. pályázatot kíván benyújtani az „Ipari parkok, iparterületek fejlesztése” TOP pályázatra „Iparterület fejlesztése Vasváron” címmel. A pályázat benyújtásához szakmai megalapozó tanulmány (üzleti terv), költség-haszon elemzés (CBA) készítése, valamint tervezési tevékenység is szükséges. A Kft mindhárom feladatra, feladatonként 3 piaci szereplőtől ajánlatot kért be, melyek az ajánlatételi határidőig beérkeztek. A kiválasztott nyertes ajánlattevőkkel (legalacsonyabb ajánlati árat adókkal) kötendő szerződések elkészültek, melyeket a társaság alapító okiratának 8.1. pontja értelmében az alapító önkormányzatnak jóvá kell hagynia. Kérdés, hozzászólás nem lévén javasolta a képviselő-testületnek, hogy az előterjesztésben szereplő határozati javaslatot fogadja el.

Képviselő-testület a határozati javaslatot 5 igen szavazattal – ellenszavazat és tartózkodás nélkül – egyhangúlag elfogadta, majd meghozta a következő határozatot:

**115/2016.(IV.07.) számú képviselő-testületi határozat:**

Vasvár Város Önkormányzata támogatja a Vasvári Városfejlesztési Nonprofit Kft. (székhely: 9800 Vasvár, Alkotmány u.1.) pályázati szándékát a „Ipari parkok, iparterületek fejlesztése” megnevezésű pályázati felhívásra (Kódszám: TOP – 1.1.1.-15) „Iparterület fejlesztése Vasváron“ címmel.

Vasvár Város Önkormányzata hozzájárul ahhoz, hogy a Vasvári Városfejlesztési Nonprofit Kft. az előterjesztés 1., 2. és 3. számú mellékletében szereplő szerződéseket megkösse.

Vasvár Város Önkormányzata a megkötésre kerülő szerződések pénzügyi fedezetét tagi kölcsön formájában biztosítani fogja.

**Határidő:** azonnal

**Felelős:** Tóth Balázs polgármester

1. **napirendi pont:**

**Előterjesztés pályázat benyújtására a következő felhívásra: Településképet meghatározó épületek külső rekonstrukciója, többfunkciós közösségi tér létrehozása, fejlesztése, energetikai korszerűsítés (kódszáma: VP-6-7.4.1.1.-16)**

**Tóth Balázs polgármester** ismertette a pályázat célterületeit. Kiemelte, a pályázat 90 %-os támogatási intenzitású, amit nem lenne célszerű kihagyni.

**Galambos István tanácsnok** az iránt érdeklődött, hogy a kolostor épületre nem lehetne-e pályázni?

**Tóth Balázs polgármester** közölte, mivel műemlék épületről van szó, a műemlékvédelmi hatóság hozzájárulását kötelező lenne beszerezni, ami hosszadalmas eljárás. Több kérdés, hozzászólás nem lévén szavazásra tette fel az előterjesztésben található határozati javaslatot.

Képviselő-testület a határozati javaslatot 5 igen szavazattal – ellenszavazat és tartózkodás nélkül – egyhangúlag elfogadta, majd meghozta a következő határozatot:

**116/2016.(IV.07.) számú képviselő-testületi határozat:**

1. Vasvár Város Önkormányzata a Vasvár Városi Sportegyesülettel konzorciumi együttműködési megállapodás keretében támogatási kérelmet nyújt be „A vidéki térségek kisméretű infrastruktúrájának és alapvető szolgáltatásainak fejlesztésére” kiírt pályázati felhívásra, melynek címe: Településképet meghatározó épületek külső rekonstrukciója, többfunkciós közösségi tér létrehozása, fejlesztése, energetikai korszerűsítés (A felhívás kódszáma: VP-6-7.4.1.1-16).

A támogatási kérelem a 2. célterületre irányul a következő két megvalósítási hely tekintetében:

* 9800 Vasvár, Nagymákfa utca 32.; helyrajzi szám: 4507
* 9800 Vasvár, Vasút utca 14.; helyrajzi szám: 147

1. Vasvár Város Önkormányzata Képviselő-testülete felhatalmazza Vasvár Város Polgármesterét, hogy a Vasvár Városi Sportegyesülettel a konzorciumi együttműködési megállapodást aláírja.

**Felelős:** Tóth Balázs polgármester

**Határidő:** pályázati felhívással összhangban

1. **napirendi pont:**

**Előterjesztés Vasvár Város Önkormányzata „Vasvár központú agglomeráció szennyvíztisztító telepének fejlesztése és szennyvízhálózatának bővítése” című pályázathoz**

**Tóth Balázs polgármester** szóbeli kiegészítésében kifejtette: Amikor Vasvár pályázott a szennyvíztisztító telep kiépítésére, Alsóújlakkal egy agglomerációban szerepelt. Akkor Alsóújlak nem tudta vállalni az önerőt, elállt a fejlesztéstől. Ezt követően Alsóújlak polgármestere több pályázati lehetőséggel próbálkozott, melynek eredményeként most Kormányhatározat született Vasvár szennyvíztelepének fejlesztéséről és a szennyvízhálózat bővítéséről, ami Alsóújlak településre vonatkozik. Egy teljes egészében állami szervezet, az Nemzeti Fejlesztési Programiroda Nonprofit Kft. valósít meg mindent a projekttel kapcsolatban, amire fel kell hatalmaznia képviselő-testületünknek a Kft-t, a projekt konzorciumvezetőjét a határozati javaslat szerint. Kérdés, hozzászólás nem lévén szavazásra bocsátotta a határozati javaslatot.

Képviselő-testület a határozati javaslatot 5 igen szavazattal – ellenszavazat és tartózkodás nélkül – egyhangúlag elfogadta, majd meghozta a következő határozatot:

**117/2016.(IV.07.) számú képviselő-testületi határozat:**

Vasvár Város Önkormányzata Képviselő-testülete a **„Vasvár központú agglomeráció szennyvíztisztító telepének fejlesztése és szennyvízhálózatának bővítése” (A felhívás kódszáma: KEHOP-2.2.2.)** megnevezésű pályázat keretén belül felhatalmazza az **NFP Nemzeti Fejlesztési Programiroda Nonprofit Kft.-t** (székhelye: Xenter 13 Irodaház 1139. Budapest, Pap Károly u. 4-6) a tárgybani projekt Konzorciumvezetőjét arra, hogy a Projekt megvalósításához szükséges árubeszerzés és építési beruházás keretmegállapodásos közbeszerzési eljárás(oka)t az Önkormányzat helyett és nevében folytassa le, válassza ki a nyertes ajánlattevőt/ajánlattevőket, valamint a nyertes ajánlattevővel/ajánlattevőkkel – az Önkormányzat nevében és annak javára – írja alá a keretmegállapodásos eljárás(ok) első szakaszát lezáró kivitelezési/vállalkozási keretmegállapodás(oka)t.

Felelős: Tóth Balázs polgármester

Határidő: 2016. április 8.

1. **napirendi pont:**

**Önkormányzati Tűzoltóság Vasvár anyagi támogatása**

**Tóth Balázs polgármester** elmondta, hogy a képviselő-testület március havi ülésén elbírálta a bíróság által bejegyzett civil szervezetek pályázatait. Az Önkormányzati Tűzoltóság pályázatát nem támogatta, mivel úgy ítélte meg, hogy nem klasszikus civil szervezetről van szó. Ezt követően a Tűzoltóság kérelmet nyújtott be a képviselő-testülethez, kérve az önkormányzatot, hogy a pályázatában meghatározott célokat más forrásból támogassa.

Javasolta a képviselő-testületnek, hogy az Önkormányzati Tűzoltóság kérelmét 300 eFt-tal támogassa a kérelmében meghatározott célokra (működési költségekre: 2 db gépjárműfecskendő üzemanyag költségére, műszakiztatására, kötelező biztosítására, épület rezsijére, védő- és bevetési ruhák cseréjére).

**Dr. Pataky Pál tanácsnok** elmondta, hogy a Humán Erőforrás Bizottság márciusi ülésén, a civil keret felosztásakor elhangzott már, hogy az Önkormányzati Tűzoltóság kérelmét más forrásból, nem a civil keretből („egyéb működési célú támogatások államháztartáson kívülre” rovaton tervezett pénzkeretből), hanem más forrásból támogatni kellene.

**Tóth Balázs polgármester** több kérdés, hozzászólás nem lévén javasolta a képviselő-testületnek, hogy az Önkormányzati Tűzoltóság kérelmét 300 eFt-tal támogassa.

Képviselő-testület a javaslattal 5 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**118/2016.(IV.07.) számú képviselő-testületi határozat:**

Vasvár Város Önkormányzata Képviselő-testülete az Önkormányzati Tűzoltóság Vasvár írásbeli kérelme alapján, részére működési költségekre (2 db gépjárműfecskendő üzemanyag költségére, műszakiztatására, kötelező biztosítására, épület rezsijére, védő- és bevetési ruhák cseréjére) az önkormányzat 2016. évi költségvetése terhére összesen 300.000,-Ft támogatást nyújt.

A nyújtott támogatásról a támogatottnak a jegyzőkönyv 1. számú mellékletét képező Támogatási Szerződés szerint el kell számolnia.

Felelős: TÓTH BALÁZS polgármester

Határidő: azonnal

**Tóth Balázs polgármester** több tárgy nem lévén az ülést berekesztette.

K.m.e.

TÓTH BALÁZS Dr. ÓDOR ILDIKÓ

polgármester jegyző